*Projekts*

**Grozījumi Izglītības likumā**

Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152.nr.) šādus grozījumus:

1. 14. pantā:

izslēgt 17. punktā vārdus “un internātskolās”;

papildināt pantu ar 40., 41. un 42. punktu šādā redakcijā:

“40) nosaka kārtību valsts sociālā atbalsta izmaksu piešķiršanai un pārtraukšanai pašvaldību dibināto vispārējās izglītības iestāžu vispārējās pamatizglītības un vispārējās vidējās izglītības pedagogiem, kuri izglītības iestādes reorganizācijas vai likvidācijas gadījumā zaudē darbu, un institūciju, kas administrē sociālā atbalsta izmaksu;

41) nosaka minimāli pieļaujamo izglītojamo skaitu klasē un klašu grupā pašvaldību, valsts augstskolu un privātajās vispārējās izglītības iestādēs;

42) nosaka kritērijus un kārtību, kādā valsts, ņemot vērā izglītības iestādē iegūtās izglītības kvalitātes rādītājus, piedalās pašvaldību, valsts augstskolu un privāto vispārējās izglītības iestāžu vispārējās izglītības programmu īstenošanā iesaistīto pedagogu darba samaksas finansēšanā gadījumā, ja izglītojamo skaits attiecīgajā klasē vai klašu grupā neatbilst Ministru kabineta noteiktajam minimāli pieļaujamajam izglītojamo skaitam.”

2. 17. panta trešajā daļā:

izslēgt 1. punktā vārdu “internātskolas”;

izslēgt 2. punktā vārdu “internātskolu”;

aizstāt 7 .punktā vārdus “izņemot speciālās izglītības iestādes, speciālās izglītības klases un grupas vispārējās izglītības iestādēs, internātskolas, arī tās, kuras tiek finansētas no valsts budžeta” ar vārdiem “izņemot speciālās internātskolas, attīstības un rehabilitācijas centrus”;

izteikt 10. punktu šādā redakcijā:

“10) nodrošina tās padotībā esošo izglītības iestāžu, izņemot speciālo internātskolu, attīstības centru un rehabilitācijas centru, saimniecisko, tehnisko un medicīnas darbinieku darba samaksu;”;

izslēgt 12.punktā vārdus “kā arī internātskolās”;

izslēgt 13.punktā vārdus “un internātskolās”.

3. 52.pantā:

papildināt pantu ar otro un trešo daļu šādā redakcijā:

“(2) Pašvaldības dibinātās vispārējās izglītības iestādes vispārējās pamatizglītības un vispārējās vidējās izglītības pedagogam, kuram līdz pensijas vecuma atbilstoši likumam ,,Par valsts pensijām” sasniegšanai ir mazāk nekā trīs gadi un kopējais pedagoga darba stāžs valsts un pašvaldības izglītības iestādēs, kuras īsteno vispārējās izglītības programmas, ir vismaz 30 gadi, tajā skaitā pēdējie pieci gadi pirms izglītības iestādes likvidācijas vai reorganizācijas nostrādāti pašvaldības izglītības iestādē, kura īsteno vispārējās pamatizglītības vai vispārējās vidējās izglītības programmas, un kurš izglītības iestādes reorganizācijas vai likvidācijas gadījumā zaudē darbu un turpmāk negūst ienākumus no algota darba, komercdarbības vai saimnieciskās darbības veikšanas, neatkarīgi no pedagoga mantiskā stāvokļa ir tiesības saņemt valsts sociālo atbalstu sešu mēnešu vidējās izpeļņas apmērā Ministru kabineta noteiktajā kārtībā.

(3) Šā panta otrajā daļā minēto valsts sociālo atbalstu nesaņem pedagogs, kuram piešķirta valsts vecuma pensija vai kurš saņem bezdarbnieka pabalstu saskaņā ar likumu “Par apdrošināšanu bezdarba gadījumam.”;

uzskatīt līdzšinējo tekstu par pirmo daļu.

4. Izteikt 59. panta trešo daļu šādā redakcijā:

“(3) Pašvaldību speciālās internātskolas un attīstības un rehabilitācijas centrus finansē no valsts budžeta Ministru kabineta noteiktajā kārtībā.”

5. 60.pantā:

papildināt trešās daļas otro teikumu pēc vārdiem “tajā skaitā bērnu no piecu gadu vecuma izglītošanā nodarbināto pedagogu darba samaksa” ar vārdiem “kā arī pedagogu darba samaksa speciālās pirmsskolas izglītības iestāžu speciālās izglītības grupās un vispārējās izglītības iestāžu speciālās izglītības grupās”;

papildināt pantu ar 3.2 daļu šādā redakcijā:

“(32) Šā panta trešo daļu un 59. panta otro daļu attiecībā uz vispārējās izglītības programmu īstenošanā pašvaldību, valsts augstskolu un privātajās vispārējās izglītības iestādēs nodarbināto pedagogu darba samaksas nodrošināšanu no valsts budžeta līdzekļiem nepiemēro gadījumā, ja izglītojamo skaits attiecīgajā klašu grupā neatbilst Ministru kabineta noteiktajam minimāli pieļaujamajam izglītojamo skaitam. Šādā gadījumā pedagogu darba samaksa tiek nodrošināta no izglītības iestāžu dibinātāju budžetiem. Valsts, ņemot vērā izglītības iestādē iegūtās izglītības kvalitātes rādītājus, piedalās pedagogu darba samaksas finansēšanā atbilstoši Ministru kabineta noteiktajiem kritērijiem.”

 6. Papildināt pārejas noteikumus ar 60., 61., 62. un 63. punktu šādā redakcijā:

 “60. Grozījumi šā likuma 17. panta trešās daļas 1., 2., 12. un 13. punktā saistībā ar vārda “internātskolas” (attiecīgā locījumā) izslēgšanu stājas spēkā 2018. gada 1. septembrī.

61. Pašvaldības, kuru padotībā ir internātskolas, līdz 2018. gada 28. februārim Valsts pārvaldes iekārtas likumā noteiktajā kārtībā pieņem lēmumu, kas paredz internātskolu likvidācijas, reorganizācijas vai iekšējās reorganizācijas pabeigšanu ne vēlāk kā 2018. gada 31. augustā, tai skaitā nodrošinot izglītības iestādes nosaukuma atbilstību šā likuma 26. panta un Vispārējās izglītības likuma 29. un 40. panta noteikumiem. Līdz internātskolas likvidācijas vai reorganizācijas pabeigšanai pašvaldības veic savstarpējos norēķinus par internātskolu sniegtajiem pakalpojumiem atbilstoši Ministru kabineta noteikumiem par kārtību, kādā veicami pašvaldību savstarpējie norēķini par izglītības iestāžu sniegtajiem pakalpojumiem.

62. Šā likuma 14.panta 40.punkts un 52.panta otrā un trešā daļa ir spēkā līdz 2020.gada 31.decembrim.

63. Ministru kabinets līdz 2018. gada 31. augustam izdod šā likuma 14.panta 41. un 42.punktā minētos Ministru kabineta noteikumus, paredzot ne mazāk kā vienu gadu, bet ne vairāk kā divus gadus ilgu pārejas periodu minētajos Ministru kabineta noteikumos ietvertā regulējuma ieviešanai.”

Likums stājas spēkā 2018. gada 1. janvārī.

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

20.09.2017.

814

R.Kārkliņš 67047840

raimonds.karklins@izm.gov.lv

I.Īvāne 67047849

ineta.ivane@izm.gov.lv

 A.Rudzīte 6767047807

 ance.rudzite@izm.gov.lv

B.Bašķere 67047835

baiba.baskere@izm.gov.lv